Document ID: 31982R1191

*****
ΚΑΝΟΝΙΣΜΟΣ (ΕΟΚ) αριθ. 1191/82 ΤΟΥ ΣΥΜΒΟΥΛΙΟΥ
της 18ης Μαΐου 1982
περί τροποποιήσεως του κανονισμού (ΕΟΚ) αριθ. 2915/79 όσον αφορά τις προϋποθέσεις υπαγωγής ορισμένων τυρών σε ορισμένες δασμολογκές κλάσεις, καθώς και του κανονισμού (ΕΟΚ) αριθ. 950/68 περί του Κοινού Δασμολογίου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 14 παράγραφος 6,
την πρόταση της Επιτροπής,
Εκτιμώντας:
ότι το παράρτημα ΙΙ του κανονισμού (ΕΟΚ) αριθ. 2915/79 του Συμβουλίου της 18ης Δεκεμβρίου 1979 που καθορίζει τις ομάδες προϊόντων και τις ειδικές διατάξεις για τον υπολογισμό των εισφορών στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 3268/81 (4), προβλέπει ορισμένες προϋποθέσεις αποδοχής εντός της Κοινότητος των τυρών Emmental, Gruyere, Sbrinz, Bergaese και Appenzell της διακρίσεως 04.04 Α Ι του Κοινού Δασμολογίου, του τυρού Cheddar της διακρίσεως 04.04 Ε Ι β) 1, καθώς και άλλων τυρών που προορίζονται για μεταποίηση και υπάγονται στη διάκριση 04.04 Ε Ι β) 5 αα)· ότι, μεταξύ των προϋποθέσεων αυτών, αναφέρονται ιδίως οι αξίες «ελεύθερο στα σύνορα» που ανταποκρίνονται στην παγιοποίηση στα πλαίσια της ΓΣΔΕ· ότι οι αξίες αυτές πρέπει να προσαρμοσθούν αντιστοίχως στην ενδεικτική τιμή γάλακτος και στην τιμή κατωφλίου της ομάδας 10 εντός της Κοινότητος που καθορίσθηκαν για τη γαλακτοκομική περίοδο 1982/83·
ότι πρέπει επί πλέον να προσαρμοσθούν οι ελάχιστες τιμές του άρθρου 11 του κανονισμού (ΕΟΚ) αριθ. 2915/79 για τους τυρούς Tilsit, Butterkaese, Kashkaval (κασέρι) και εκ γάλακτος προβάτου ή βουβάλου, για να ληφθεί υπόψη η εξέλιξη των τιμών στη διεθνή αγορά·
ότι η δασμολογική ονοματολογία που προκύπτει από την εφαρμογή του κανονισμού (ΕΟΚ) αριθ. 2915/79 περιλαμβάνεται στο Κοινό Δασμολόγιο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2915/79 τροποποιείται ως εξής:
1. Το άρθρο 11 αντικαθίσταται από το ακόλουθο κείμενο:
«Άρθρο 11
Έναντι τρίτων χωρών για τις οποίες διαπιστώνεται ότι η τιμή που εφαρμόζεται κατά την εισαγωγή στην Κοινότητα ως προς τα προϊόντα της ομάδας 11, καταγωγής και προελεύσεως των τρίτων αυτών χωρών, δεν είναι κατώτερη από:
- 226,34 ECU για 100 χιλιόγραμμα, αν πρόκειται για προϊόντα της διακρίσεως 04.04 Ε Ι β) 2,
- 238,43 ECU για 100 χιλιόγραμμα, αν πρόκειται για προϊόντα της διακρίσεως 04.04 Ε Ι β) 3,
- 220,30 ECU για 100 χιλιόγραμμα, αν πρόκειται για προϊόντα της διακρίσεως 04.04 Ε Ι β) 4,
η εισφορά που εφαρμόζεται για 100 χιλιόγραμμα είναι ίση:
α) αν το προϊόν υπάγεται στη διάκριση 04.04 Ε Ι β) 2 αα), με την τιμή κατωφλίου μειωμένη κατά 226, 34 ECU·
β) αν το προϊόν υπάγεται στις διακρίσεις 04.04 Ε Ι β) 3 ή 04.04 Ε Ι β) 4, με την τιμή κατωφλίου μειωμένη κατά 238,43 ECU·
γ) αν το προϊόν υπάγεται στη διάκριση 04.04 Ε Ι β) 2 ββ), με το άθροισμα των ακόλουθων στοιχείων:
- ενός στοιχείου ίσου με την εισφορά που υπολογίζεται σύμφωνα με το σημείο 1,
- ενός στοιχείου ίσου με 24,18 ECU.».
2. Το κείμενο της κλάσεως 04.04 του Κοινού Δασμολογίου που αναφέρεται στο παράρτημα ΙΙ αντικαθίσταται από το κείμενο που αναφέρεται στο παράρτημα Ι του παρόντος κανονισμού.
Άρθρο 2
1. Το Κοινό Δασμολόγιο το οποίο είναι προσαρτημένο στον κανονισμό (ΕΟΚ) αριθ. 950/68 τροποποιείται ως εξής:
α) σύμφωνα με το παράρτημα ΙΙ του παρόντος κανονισμού·
β) αντικαθιστώντας το ποσό των «241,58 ECU» που αναφέρεται στη σημείωση (β) η οποία αφορά τη διάκριση 04.04 Ε Ι β) 1, με το ποσό των «271,92 ECU»· και
γ) αντικαθιστώντας το ποσό των «217,40 ECU» που αναφέρεται στη σημείωση (γ) η οποία αφορά τη διάκριση 04.04 Ε Ι β) 1, με το ποσό των «247,74 ECU».
2. Το παράρτημα του Κοινού Δασμολογίου, όσον αφορά τη διάκριση 04.04 Α, τροποποιείται σύμφωνα με το παράρτημα ΙΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει στις 20 Μαΐου 1982.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 18 Μαΐου 1982.

Labels: 3
17
15